চনু সুদ

**চনু সুদ** (; ; ; জন্ম: ৩০ জুলাই ১৯৭৩) এগৰাকী ভাৰতীয় মডেল, অভিনেতা, চলচ্চিত্ৰ প্ৰযোজক যিয়ে মূলতঃ হিন্দী, তেলেগু, কন্নড় আৰু তামিল চলচ্চিত্ৰত অভিনয় কৰে৷

২০০৯ চনত তেওঁ তেলেগু ব্লকবাষ্টাৰ ছবি অৰুন্ধতীত কৰা অভিনয়ৰ বাবে শ্ৰেষ্ঠ খলনায়কৰ বাবে অন্ধ্ৰ প্ৰদেশ ৰাজ্যিক নন্দী বঁটা আৰু শ্ৰেষ্ঠ সহ অভিনেতাৰ (তেলেগু) ফিল্মফেয়াৰ বঁটা লাভ কৰে। ২০১০ চনত তেওঁ বলীউডৰ ডাবাং চলচ্চিত্ৰত নেতিবাচক চৰিত্ৰত অভিনয়ৰ বাবে শ্ৰেষ্ঠ অভিনেতাৰ অপ্সৰা বঁটা আৰু নেতিবাচক চৰিত্ৰত শ্ৰেষ্ঠ পাৰদৰ্শিতা দেখুওৱাৰ বাবে আইফা বঁটা (IIFA Award) লাভ কৰে। ২০১২ চনত তেওঁ জুলায়ী চলচ্চিত্ৰত কৰা নেতিবাচক চৰিত্ৰৰ বাবে শ্ৰেষ্ঠ অভিনেতাৰ (তেলেগু) চিমা বঁটা লাভ কৰে। তেওঁ *[[:en:Yuva|যুৱ]]* (২০০৪), *[[:en:Athadu|আথাদু]]* (২০০৫),  *[[:en:Aashiq Banaya Aapne|আশিক বনায়া আপনে]]* (২০০৫), *[[:en:Ashok (film)|অশোক]]* (২০০৬), *[[:en:Jodhaa Akbar|জোধা আকবৰ]]* (২০০৮), *[[:en:Arundhati (2009 film)|অৰুন্ধতী]]* (২০০৯), *[[:en:Dookudu|দুকুদু]]* (২০১১), *[[:en:Shootout at Wadala|শ্বুটআউট এট ৱাডালা]]* (২০১৩), *[[:en:Happy New Year (2014 film)|হেপ্পী নিউ ইয়াৰ]]* (২০১৫), *[[:en:Kung Fu Yoga|কুংফু যোগা]]* (২০১৭) আৰু *[[:en:Simmba|চিম্বা]]* (২০১৮) চলচ্চিত্ৰত কৰা অভিনয়ৰ বাবে অধিক পৰিচিত। তেওঁ এপ’লো টায়াৰ আৰু এয়াৰটেলৰ বিজ্ঞাপনতো অভিনয় কৰিছিল।

২০১৬ চনৰ জুলাই মাহত তেওঁ প্ৰডাকচন হাউচ *শক্তি সাগৰ প্ৰডাকচন* স্থাপন কৰে, যাক পিছলৈ তেওঁৰ পিতৃৰ নামেৰে *শক্তি সাগৰ সুদ* নামকৰণ কৰা হয়। ২০২০ চনৰ ছেপ্টেম্বৰ মাহত ক'ভিড-১৯ বৈশ্বিক মহামাৰীৰ সময়ত তেওঁ কৰা মানৱীয় কৰ্মৰ বাবে তেওঁক সংযুক্ত ৰাষ্ট্ৰ বিকাশ কাৰ্যসূচী (চমুকৈ ইউএনডিপি) -য়ে “এছডিজি বিশেষ মানৱীয় কাৰ্য বঁটা” (SDG Special Humanitarian Action Award) -ৰ বাবে বাছনি কৰিছিল।

## শিক্ষা
চনু সুদে মোগাৰ চিক্ৰেড হাৰ্ট স্কুল (Sacred Heart School)  আৰু নাগপুৰ স্থাপিত যশৱন্তৰাৱ চৱান অভিযান্ত্ৰিক মহাবিদ্যালয় (YCCE) -ৰ পৰা শিক্ষা গ্ৰহণ কৰিছিল৷

## কৰ্মজীৱন
১৯৯৯ চনত চনু সুদে ছবি জগতত তামিল চলচ্চিত্ৰ  *[[:en:Kallazhagar|কাল্লাঝাগাৰ]]* আৰু *[[:en:Nenjinile|নেঞ্জিনিলে]]*ৰ যোগেদি পৰিচয় লাভ কৰে৷ তাৰ পিছত তেওঁক ২০০০ চনত তেলেগু চলচ্চিত্ৰ হেণ্ডচ আপ!ত এগৰাকী বিৰোধী হিচাপে দেখা যায়৷ ২০০১ চনত তেওঁ *[[:en:Majunu|মাজুনু]]* চলচ্চিত্ৰত উপস্থিত হয়। তাৰ পিছত তেওঁ ২০০২ চনত হিন্দী চলচ্চিত্ৰ *[[:en:Shaheed-E-Azam|শ্বহীদ-ই-আজম]]* নামৰ চলচ্চিত্ৰত ভগৎ সিংৰ চৰিত্ৰত অভিনয় কৰি হিন্দী চলচ্চিত্ৰ জগতত খোজ দিয়ে। ছুডে ২০০৪ চনত মণি ৰত্নমৰ *[[:en:Yuva|যুৱ]]*ত অভিষেক বচ্চনৰ ভাতৃৰ চৰিত্ৰত অভিনয় কৰি আৰু ২০০৫ চনত *[[:en:Aashiq Banaya Aapne|আশিক বনায়া আপনে]]*ৰ যোগেদি স্বীকৃতি লাভ কৰে।

২০০৫ চনত টোলীউডৰ *[[:en:Super (2005 film)|চুপাৰ]]* নামৰ চলচ্চিত্ৰখন মুক্তিৰ লগতে তেওঁ তেওঁৰ কামৰ বাবে অধিক স্বীকৃতি লাভ কৰিছিল। এই চলচ্চিত্ৰখনত তেওঁৰ সহ-অভিনেতা নাগাৰ্জুন এগৰাকী উচ্চ-প্ৰযুক্তিৰ চোৰ হয়। তেওঁৰ পৰৱৰ্তী চলচ্চিত্ৰখন আছিল *[[:en:Athadu|আথাদু]]*। ২০০৬ চনত *[[:en:Ashok (film)|অশোকত]]* তেওঁ পুনৰ এগৰাকী বিৰোধীৰ চৰিত্ৰত অভিনয় কৰে।

২০০৯ চনত তেওঁ *[[:en:Arundhati (2009 film)|অৰুন্ধতীত]]* পশুপতিৰ চৰিত্ৰত অভিনয় কৰে। টোলীউডত অৰুন্ধতীৰ মুক্তিৰ পিছত তেওঁ *[[:en:Ashutosh Gowariker|আশুতোষ গোৱাৰিকাৰৰ]]* দ্বাৰা পৰিচালিত ভাৰতীয় ইপিক ফিল্ম *[[:en:Jodhaa Akbar|যোধা আকবৰত]]*ত ৰাজকুমাৰ সুজামালৰ চৰিত্ৰত অভিনয় কৰে। ২০০৯ চনত তেওঁ ৰবি তেজাৰ বিপৰীতে *[[:en:Anjaneyulu (film)|অঞ্জানীয়ুলুত]]* গেংষ্টাৰ বাডাৰ চৰিত্ৰত অভিনয় কৰে। ২০০৯ চনৰ শেষাৰ্ধত তেওঁ আন এখন তেলেগু চলচ্চিত্ৰ *[[:en:Ek Niranjan|এক নিৰঞ্জনত]]* অভিনয় কৰে, য’ত তেওঁক পুনৰ এগৰাকী বিৰোধীৰ চৰিত্ৰত দেখা যায়৷ ২০১০ চনত তেওঁ অভিনৱ কাশ্যপ পৰিচালিত *[[:en:Dabangg|ডাবাংত]]* ছলমান খানৰ সৈতে মুখ্য বিৰোধীৰ চৰিত্ৰত অভিনয় কৰে। তেওঁৰ কন্নড় আত্মপ্ৰকাশ ছবি সুদীপ, *[[:en:Vishnuvardhana (film)|বিষ্ণুবৰ্ধন]]* (২০১১) চলচ্চিত্ৰত তেওঁৰ প্ৰদৰ্শনৰ ইতিবাচক পৰ্যালোচনা লাভ কৰে। ৰাজ্যিক নিৰ্বাচন আয়োগে তেওঁক "পাঞ্জাৱৰ ৰাজ্যিক আইকন" ("The state icon of Punjab") হিচাপে নিযুক্ত কৰিছিল।

## চলচ্চিত্ৰপুঞ্জী

### ডাবিং কেৰিয়াৰ

## ব্যক্তিগত জীৱন
চনু সুদৰ জন্ম ১৯৭৩ চনৰ ৩০ জুলাইত পঞ্জাৱৰ মোগাত হৈছিল৷ তেওঁৰ বিবাহ ১৯৯৬ চনত তেওঁ তেলেগু মহিলা সোণালীৰ সৈতে হয়৷ তেওঁৰ সন্তান দুগৰাকীৰ নাম হৈছে- অয়ন আৰু ইশান্ত৷

## তথ্যসূত্ৰ

## বাহ্যিক সংযোগ

* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি